Michael Ruse

**Michael Ruse** (Birmingham, 21. 6. 1940. – Florida, 1. 11. 2024), britansko-kanadski filozof i akademik, poznat po doprinosima u sferi filozofije nauke, biologije, etike, historije filozofije, te odnosa religije i nauke.

## Biografija
Ruse je rođen 1940. u engleskom gradu Birminghamu kao sin Williama, državnog službenika i školskog blagajnika, te Margaret, školske učiteljice koja je umrla kada je Michael imao 13 godina. Neposredno nakon Drugog svjetskog rata mladi Ruse priključio se kvekerskom internatu u Yorku što se (prema njegovim riječima) bitno odrazilo na njegov rani razvoj. Visoko obrazovanje započeo je na studirajući filozofiju i matematiku na Univerzitetu u Bristolu gdje je 1962. stekao titulu prvostupnika (B.A.). Potom emigrira u Kanadu i studij filozofije nastavlja na Univerzitetu McMaster u Hamiltonu na kojem 1964. dobiva magisterij (M.A.). Konačno, filozofiju je doktorirao 1970. na matičnom Univerzitetu u Bristolu (disertacija: "Priroda biologije"; ).

Akademsku karijeru Ruse je započeo na kanadskom Univerzitetu u Guelphu gdje je predavao filozofiju, historiju i zoologiju od 1965. do 2000. godine, a nakon toga zapošljava se kao profesor filozofije na američkom Državnom univerzitetu u Floridi. Godine 2004. na istom univerzitetu postao je direktor programa historije i filozofije nauke. Kao gostujući predavač radio je i na Koledžu Wolfson pri Univerzitetu u Cambridgeu (1986), novozelandskom Univerzitetu u Canterburyju, Univerzitetu u Oxfordu (1994), škotskom Univerzitetu u Glasgowu (2001), američkom Univerzitetu Baylor (2002), te južnoafričkom Institutu Stellenbosch (2014). Ruse potpisuje više od 30 monografija filozofske tematike i usko je surađivao s vodećim akademskim izdavačkim kućama poput Oxforda, Cambridgea i Harvarda. Doprinosio je i za naučne časopise *Biology and Philosophy* (osnivač i urednik od 1985–2000), *Quarterly Review of Biology*, *The Lancet* i *The Philosophical Quarterly*, te za novine i magazine kao što su *[[New York Times]]*, *[[Washington Post]]*, *[[Toronto Globe]]*, *[[Daily Mail]]*, *[[Playboy]]*, *[[The Chronicle of Higher Education]]*, itd.

Dobitnik je više uglednih nagrada, priznanja i stipendija (uključujući Guggenheimovu i Killamovu). Od 1986. član je Kanadskog kraljevskog društva () i Američke udruge za unapređivanje nauke (). Godine 1999. dobio je nagradu John Templeton za najbolju knjigu, zatim 2006. nagradu RMIR od strane ARIA-e, godine 2013. nagradu PROSE za "Cambridgeovu enciklopediju o Darwinu i evolucijskoj misli" (), te 2014. nagradu "Društva Bertrand Russell" i *[[festschrift]]* "Evolucijsku biologiju" (; ur. Paul Thompson i Denis Walsh). Počasne doktorate dobio je od norveškog Univerziteta u Bergenu (D. Philos., 1990), kanadskog Univerziteta McMaster (D. Litt., 2003), Univerziteta u New Brunswicku (D. Litt., 2007) i Londonskog univerzitetskog koledža (D. Sc., 2014). Od 1967. do 1978. Ruse je bio u braku s April Steele i imali su dvoje djece (Nigela i Rebeccu), a sedam godina kasnije vjenčao se s Lizzie Matthews i dobio dva sina (Olivera i Edwarda) i kćer (Emily).

## Opus
Djelomična lista djela:
* *The Philosophy of Biology*, London: Hutchinson, 1973, 
* *The Darwinian Revolution: Science Red in Tooth and Claw*, Chicago: University of Chicago Press, 1979, 
* *Sociobiology: Sense or Nonsense?*, Dordrecht; Boston; London: D. Reidel, 1979, 
* *Is Science Sexist? And Other Problems in the Biomedical Sciences*, Dordrecht; Boston: D. Reidel; Wolters Kluwer, 1981, 
* *Darwinism Defended: A Guide to the Evolution Controversies*, Reading, Massachusetts: Addison-Wesley, 1982, 
* *Taking Darwin Seriously: A Naturalistic Approach to Philosophy*, Oxford; New York: Blackwell, 1986, 
* *Homosexuality: A Philosophical Inquiry*, Oxford; New York: Blackwell, 1986, 
* *The Philosophy of Biology Today*, Albany: State University of New York Press, 1988, 
* *But Is It Science?: The Philosophical Question in the Creation/Evolution Controversy* (ur.), Buffalo: Prometheus Books, 1988, 
* *The Darwinian Paradigm: Essays on Its History, Philosophy, and Religious Implications*, London; New York: Routledge, 1989, 
* *Evolutionary Naturalism: Selected Essays*, London; New York: Routledge, 1995, 
* *Monad to Man: The Concept of Progress in Evolutionary Biology*, Cambridge, Massachusetts: Harvard University Press, 1996, 
* *Mystery of Mysteries: Is Evolution a Social Construction?*, Cambridge, Massachusetts: Harvard University Press, 1999, 
* *Biology and the Foundation of Ethics* (kourednik: Jane Maienschein), Cambridge; New York: Cambridge University Press, 1999, 
* *The Evolution Wars: A Guide to the Debates*, New Brunswick: Rutgers University Press, 2001, 
* *Darwin and Design: Does Evolution Have a Purpose?*, Cambridge, Massachusetts: Harvard University Press, 2003, 
* *Can a Darwinian be a Christian?: The Relationship between Science and Religion*, Cambridge: Cambridge University Press, 2004, 
* *Darwinian Heresies* (kourednici: Abigail Lustig i Robert J. Richards), Cambridge; New York: Cambridge University Press, 2004, 
* *The Evolution-Creation Struggle*, Cambridge, Massachusetts: Harvard University Press, 2005, 
* *Darwinism and its Discontents*, Cambridge; New York: Cambridge University Press, 2006, 
* *Cambridge Companion to the Origin of Species* (kourednik: Robert J. Richards), Cambridge; New York: Cambridge University Press, 2008, 
* *Philosophy After Darwin: Classic and Contemporary Readings*, Princeton: Princeton University Press, 2009, 
* *Defining Darwin: Essays on the History and Philosophy of Evolutionary Biology*, Amherst: Prometheus Books, 2009, 
* *Evolution: The First Four Billion Years* (kourednik: Joseph Travis), Cambridge, Massachusetts: Harvard University Press, 2009, 
* *Science and Spirituality: Making Room for Faith in the Age of Science*, Cambridge; New York: Cambridge University Press, 2010, 
* *The Philosophy of Human Evolution*, Cambridge; New York: Cambridge University Press, 2012, 
* *The Gaia Hypothesis: Science on a Pagan Planet*, Chicago; London: University of Chicago Press, 2013, 
* *The Oxford Handbook of Atheism* (ur.), New York: Oxford University Press, 2014, 
* *The Oxford Handbook of Philosophy of Biology* (ur.), Oxford: Oxford University Press, 2014, 
* *Atheism: What Everyone Needs to Know*, New York: Oxford University Press, 2015, 

## Vanjske veze
*  Michael Ruse, Florida State University
*  Michael Ruse , Gifford Lectures, University of Glasgow (Brannon Hancock)
*  Michael Ruse, Faraday Institute for Science and Religion